הגמגום המדיני הנמשך מוביל מהעבר האחר לקביעת עובדות ערביות בשטח, וזאת תוך שימת דגש מיוחד בהנהגת הרש"פ על שטחי C, האזורים שהוגדרו בהסכמי אוסלו כנתונים לשליטה ישראלית מלאה, ביטחונית ואזרחית.
כתבת ערוץ 7, דלית הלוי, דיווחה בימים האחרונים על סכום של שבעה מיליון דולר שהגיעו לידי הרש"פ מגורמים בינלאומיים במגמה לפתח מיזמים בשטחי C. על פי הדיווח הסיוע התקבל מסוכנות האו"ם UNDP, פינלנד, נורבגיה, שבדיה ואוסטריה והוא מיועד לחיזוק מה שהוגדר כ"העמידה האיתנה של התושבים הפלסטינים". ראש ממשלת הרש"פ, ראמי חמדאללה, ציין כי 6,000 פלסטינים בשטחי "C" ובעיקר התושבים הבדואים יהיו בין הזכאים לסיוע.לדבריו, כספי הסיוע יופנו לפיתוח כלכלי, תעסוקה, חינוך, מגורים, תיירות, תרבות ורווחה עבור בעלי צרכים מיוחדים.
דיווח זה של הלוי מגיע זמן קצר לאחר דיווח נוסף שלה אודות ישיבה מיוחדת שהתקיימה בנוכחות סגנו של אבו מאזן, מחמוד אל-עאלול, ובה נדונה התכנית להתרחבות השליטה והאחיזה הערבית בשטחי C, מהלך אותו מקדמת הרש"פ במרץ בשנים האחרונות תוך קביעת עובדות בשטח והקצאת משאבים רבים, כלכליים וארגוניים.
הלוי מצטטת בדיווחה את סוכנות הידיעות הפלסטינית הרשמית "וופא" המדווחת, כי ווליד עסאף, העומד בראש הגוף המכונה 'קבוצת המאבק נגד הגדר וההתנחלות' שהובילה את קיומה של הישיבה המדוברת, הדגיש במהלך הדיון את החשיבות של מעבר משלב חיזוק העמידה האיתנה לשלב של "התפשטות והתרחבות באזורי C ואספקת שירותים בסיסיים לתושבים, מים, חשמל, חינוך, בריאות ותשתית".
לדבריו האסטרטגיה של הקבוצה נקבעת על פי הנחיות ישירות של יו"ר הרש"פ אבו מאזן ובתמיכה מלאה של ראש הממשלה ראמי חמדאללה.
כאן המקום לשוב ולהזכיר את אזהרותיה של תנועת הריבונות מהתפיסה הרווחת בקרב חוגים רבים בימין הישראלי ולפיה הסטטוס קוו הקיים אופטימאלי לאינטרסים הישראליים. בתנועת הריבונות קובעים ומוכיחים בנתונים כי בעוד ישראל אינה מקדמת את החלת הריבונות ויישומה הרש"פ נוגשת בכל סטטוס קוו ובמרץ רב. קביעת העובדות הערבית בשטחי יהודה ושומרון אינה נענית מצידה של ישראל בצעדי אכיפה והמציאות מתקבעת לטובת הרש"פ וגרורותיה.
"הפלשתינים קובעים עובדות בשטח ובסבלנות ערבית אופיינית בונים לעצמם בשקט מדינה ללא התנגדות וללא לחיצות ידיים, מסמכים חתומים או טרקלינים בוהקים", התריעו ומתריעות יהודית קצובר ונדיה מטר, ראשי תנועת הריבונות. "אין דבר כזה סטטוס קוו. מדובר באשלייה מסוכנת ומסממת שבחסותה מוקמת מתחת לאפנו מדינה פלשתינית על כל סכנותיה ארוכות הטווח לעתיד מדינת ישראל. משום כך אנו שבות ומדגישות את נחיצותה הבהולה של הריבונות הישראלית על יהודה ושומרון. שעון החול אוזל ואיתו גם החול עצמו, הקרקעות, גם הם אוזלות ונשמטות מידינו. ההכרעה צריכה להתקבל בהקדם, מדינה פלשתינית על סכנותיה הקיומיות או ריבונות עם התמודדות עם מורכבות הרעיון והחזון. האם ישראל הולכת להתאבדות ע"י הקמת מדינה פלשתינית או להתמודדות עם כאב ראש מקומי פתיר ע"י החלת הריבונות?".
בעל חברת 'אריאל יזמות' משוכנע שמהלך הריבונות ישפיע מיידית על שוק הנדל"ן ביהודה ושומרון. ,זה יעשה רק טוב", הוא קובע.
עבור דוד אלחיאני, ראש מועצת יש"ע וראש מועצת בקעת הירדן, ריבונות על בקעת הירדן היא רק עניין של זמן וכמעט כל הסימנים מעידים על כך.
התלהבות רבה סביב חזון הריבונות בלאומיאדה. פעילי ליכוד מרכזיים קוראים ליישום החזון - העם תומך בריבונות!
פצצת זמן. כך מגדיר עו"ד אליקים העצני את תכנית טראמפ. את נתניהו הוא רואה כאיש מכירות בעל יכולות נדירות למכור כל דבר למען מטרותיו הפוליטיות והאישיות.
כדי להתמודד עם תכניות השמאל לחלוקת הארץ ומסירת שטחים, היה צורך בתכנית מדינית עדכנית.
סגן הרמטכ"ל בעבר, עוזי דיין, מסביר מדוע הבקעה היא כורח ביטחוני ומציג תכנית סדורה לפיתוח וחיזוק חבל הארץ שממזרח. מתוך גיליון 12 של 'ריבונות'.
אלפים קראו לממשלה: ריבונות עכשיו!